CSERNOBIL 2. RÉSZ
FEHÉROROSZ ATOMENERGETIKAI INTÉZET, MINSZK
ÁPRILIS 26. - 8:30 HÉT ÓRÁVAL A ROBBANÁS UTÁN
Túlságosan hajtasz.
Hol vannak a többiek?
Nem voltak hajlandók bejönni.
- Miért? - Szombat van.
- Te miért jöttél be? - Túlságosan hajtok.
Meleg van idebent.
8 milliröntgen!
- Szivárgás? - Nem.
Akkor már megszólalt volna. Ez kívülről jön.
Az amerikaiak?
Jód, 131.
Ez nem katonai, hanem szegényített urán, U-235.
Atomreaktor-fűtőanyag.
Ignalina? Úgy 240 kilométerre van.
Halló! Itt Uljana Komjuk az Atomenergetikai Inté...
Beszélni szeretnék...
Rendben, nyugodjon meg!
Nekem ezt ne mondja, evakuálást akarok elrendelni.
Moszkva megtiltotta nekünk, erre maga felhív? Ki maga...
Ők négyet mértek, nem ők azok. Melyik a következő legközelebbre?
Csernobil. De az lehetetlen, ők négyszáz kilométerre vannak.
Messze ahhoz, hogy itt 8 milliröntgent mérjünk. Ahhoz szét kellene robbannia.
Talán ők tudnak valamit.
- Jód. - Talán atomhulladék szivárog?
Akkor más izotópokat is mérnénk.
Atomkísérlet? Egy újfajta bomba?
Hallottunk volna róla. Az itteni állomány fele ezen dolgozik.
Valami az űrprogrammal? Az egyik műhold vagy...
Senki sem veszi fel a telefont.
- Mindenki kapjon infúziót! - Nincs elég belőle.
- Akkor csak a gyerekek. - Ahhoz sincs elég!
Akkor akinek csak lehet! Hol van az öreg?
A 16-osban állít fel egy égési osztályt.
- Mit művel? Mi az? - Hát tej. Sokkal jobb, mint a víz.
- Ne, állj! Állj! - Mit művel?
Ez sugárzás okozta égés. A ruháik is fertőzöttek.
Segítsetek!
Mindent le kell venni róluk, aztán levisszük az alagsorba.
Tűzoltó, kirendelték Csernobilhoz. Befejezné a lökdösődést, kérem?
Csak szóljanak neki!
Miért nem engednek be minket?
Legaszov professzor?
Jaj, még nem!
Valami másról tárgyalnak. Még pár percet igénybe vesz.
- Hozhatok egy csésze teát? - Nem kérek, köszönöm.
Nem kívánja elolvasni addig is Scserbina elnökhelyettes jelentését?
Feltétlenül, köszönöm.
Professzor úr, már várják önt.
Legaszov professzor!
Köszönöm, hogy a bizottság rendelkezésére állnak.
Kezdjük Scserbina elnökhelyettes beszámolójával,
majd rátérünk a további lépésekre, amennyiben szükségesek.
Köszönöm, főtitkár elvtárs!
Örömmel jelenthetem, hogy a csernobili helyzet stabilizálódott.
A katonák és a polgárőrök lezárták a körzetet,
Pikalov vezérezredes pedig,
aki a vegyi anyagokra specializálódott katasztrófavédelmiseket irányítja,
már elindult az erőműhöz. Ami a radioaktivitást illeti,
Brjukanov, az erőmű igazgatója, 3,6 röntgennél nem jelentett többet.
Azt mondják, ez egy mellkasröntgennek megfelelő érték.
Mintha csak most lett volna meg az éves szűrés.
- És a külföldi sajtó? - Nem tudnak semmit.
A KGB igazgatóhelyettese, Csarkov biztosított afelől,
hogy sikeresen megvédtük államunk biztonsági érdekeit.
Helyes, nagyon helyes.
Akkor úgy tűnik, minden kézben van tartva.
Nos, ha nincs semmi más, akkor berekesztem az ülést.
Ne!
Parancsol?
Ne rekessze be!
Ő itt Legaszov professzor a Kurcsatov Intézettől.
Professzor, ha aggályai vannak,
nyugodtan megoszthatja velem később.
Nem lehet.
Sajnálom, nagyon sajnálom.
A jelentés harmadik oldala a sérüléseket tárgyalja.
"Egy tűzoltó keze súlyosan megégett...
egy a földön talált sima, fekete ásványi anyag megérintésétől,
a reaktor épülete mellett."
Sima, fekete anyag. Grafit! Grafit hever a földön.
Ami csak a tartály felrobbanásakor kerülhetne oda. Ez csupán törmelék.
Mi jelentősége van?
A létesítményben csak egyetlen helyen található grafit.
A mag belsejében. Ha kint, a földön grafit hever,
akkor nem az üzemzavar-védelmi tartály robbant fel,
hanem nyitva van a reaktormag!
- Scserbina elvtárs? - Főtitkár elvtárs,
biztosíthatom afelől, hogy Legaszov professzor téved.
Brjukanov jelentése szerint a mag sértetlen. A sugárzásszint pedig...
Igen, az 3,6 röntgen, ami nem annyi, mint egy mellkasröntgen,
hanem inkább négyszáz mellkasröntgen.
De ez az érték más ok miatt zavar engem.
Ez a maximum érték, amelyet egy kisebb doziméter képes kimutatni.
Ők azt a számot adták meg, amit mérni tudtak,
ám úgy vélem, a tényleges érték sokkal-sokkal magasabb.
Ha igazam van, a tűzoltó a kezében...
négymillió mellkasröntgennel egyenlő sugárzást tartott.
Professzor, itt nincs helye pánikkeltő hisztériának!
Ez nem hisztéria, ezek tények!
Hát, én még nem hallottam tényeket.
Csak egy számomra idegen embert hallok...
olyan feltevésekről beszélni, amelyek ellentmondanak annak,
amit a párttagok jelentettek.
Bocsásson meg!
Nem akartam...
Kérem, hadd fejezzem ki aggodalmamat...
higgadtan és tisztelettel...
- Legaszov professzor! - Borisz!
Engedélyezem.
Egy RBMK reaktor urán-235-öt használ fűtőanyagként.
Minden egyes U-235 atom olyan, akár egy golyó,
amely közel fénysebességgel repül,
és áthatol mindenen, legyen az fa, fém, beton, hús.
Minden gramm U-235-ben több mint egymilliárd, trillió ilyen golyó van.
Minden egyes grammban.
Nos, Csernobilban több mint hárommillió gramm található.
Azon a helyen, amely jelenleg is ég.
A szél széthordja a radioaktív részecskéket az egész kontinensre,
és az esővel visszahullanak ránk.
Ez a hárommillió, milliárd, trillió golyó...
jelen lesz a levegőben, amit beszívunk,
a vízben, amit megiszunk, az ételben, amit megeszünk.
E golyók legtöbbje még száz éven át fog égni.
Akad köztük olyan, amelyik ötvenezer éven át.
Értem, és ez az aggodalom...
teljes egészében egy kődarab említéséből ered?
Igen.
Scserbina elvtárs! Azonnal induljon Csernobilba!
Nézze meg a reaktort a saját szemével, és közvetlenül nekem jelentsen!
Bölcs döntés, főtitkár elvtárs.
És vigye magával Legaszov professzort is!
Bocsásson meg, főtitkár elvtárs, de én...
Tisztában van egy atomreaktor működésével?
- Nem. - Nem.
Hát akkor honnan fogja tudni, hogy mit lát?
Az ülést berekesztem.
- Hogy működik egy atomreaktor? - Tessék?
Egyszerű kérdés.
- A válasz aligha egyszerű. - Hát persze.
Azt feltételezi, túl ostoba vagyok ahhoz, hogy megértsem.
Akkor másképp fogalmazok. Mondja el, hogy működik egy atomreaktor,
vagy kidobatom magát a katonákkal a helikopterből.
Egy atomreaktor gőzzel hoz létre áramot.
A gőz forgatja az áramot generáló turbinát.
Míg egy szokványos erőmű a gőzt szén elégetésével hozza létre,
egy atomerőműben...
...egy atomerőműben úgynevezett fúziót alkalmaznak.
Adott egy instabil elem, mint az urán-235,
amelynek túl sok a neutronja.
- A neutronok a... - A golyók.
Igen, a golyók.
Tehát a golyók leválnak az uránról.
Amennyiben elég sok uránatomot helyezünk egymás mellé,
az adott atom golyói előbb-utóbb összeütköznek egy másikkal.
Az ütközés ereje kettéhasítja az atomot,
ami óriási energiamennyiséget szabadít fel. Ez a maghasadás.
- És a grafit? - Nos, igen.
A neutronok gyors repülését úgy nevezik, hogy fluxus.
Meglehetősen valószerűtlen, hogy az uránatomok ne ütköznének össze.
Egy RBMK reaktorban grafittal borítják be a fűtőrudakat,
hogy kordában tartsák, azaz lassítsák a neutron fluxust.
Nagyszerű. Most már tudom, hogy működik egy atomerőmű.
Magára többé nincs is szükségem.
- Tudna segíteni? A férjemet keresem. - Ne most!
- Mihail! - Ludmilla!
Vidd el innen! Vidd el innen, kérlek!
- Menjen onnan! - Istenem!
Meg akar betegedni? Menjen!
Kérlek, vidd el! Kérlek, vidd el! Kérlek, kérlek!
Kérlek, vidd el!
Elnézést, Vaszilij Ignatyenko felesége vagyok. Ő tűzoltó.
Ignatyenko?
Ignatyenko. A 6-os számú félkatonai tűzoltóegységnél van.
Meg kell találnom. Kérem!
Ignatyenko.
Helikopterrel átszállítják Moszkvába.
- A hatos számú kórházba. - Miért? Jól van?
- Láthatnám őt? - Akkor menjen Moszkvába!
De nem engednek ki innen minket.
Mondja meg nekik, hogy Burov őrnagy engedélyezte.
- És mikor szállítják át? - Most.
Közeledünk az atomerőműhöz.
Mit tettek?
- Bele tud nézni? - Nincs rá szükségem.
Nézze, grafit van a tetőn.
Az egész épület felrobbant. Nyitva van a mag.
Nem értem, hogy tudná innen megállapítani.
Az isten szerelmére! Nézze a fényt! A radioaktivitás ionizálja a levegőt.
Ha nem látjuk, nem tudhatjuk. Vigyen közvetlenül az épület fölé!
- Borisz... - Ne használja a nevem!
Ha átrepülünk egy nyitott reaktor fölött,
egy héten belül halottak leszünk! Halottak!
Uram?
Repüljön az épület fölé! Vagy lelövetem magát!
Ha átrepül a mag fölött,
elhiheti, hogy reggelre könyörögni fog azért a golyóért.
A FEHÉROROSZ KOMMUNISTA PÁRT FŐHADISZÁLLÁSA, MINSZK
Nem tudna máskor visszajönni?
Hát, ez csodálatos!
Garanyin főtitkárhelyettes!
Uljana Komjuk, a Fehérorosz Atomenergetikai Intézetből.
Nagyon örülök. Hadd mutassam be Ilja...
Csernobil miatt jöttem.
Öröm volt látni önt. Majd látogasson meg újra!
Meg fogom, köszönöm.
El kell, hogy mondjam, ezért nem kedveli senki a tudósokat.
Hol vannak, amikor egy kór gyógymódjára lenne szükség?
A laborban, a könyveikbe temetkezve. A nagyi pedig meghal.
De amikor nincs probléma, nyüzsögnek és riogatnak.
Tudok Csernobilról.
Tudom, hogy a mag vagy teljesen, vagy részlegesen nyitott.
Bármit is jelentsen ez.
Ha nem ad azonnal utasítást jódtabletták kiosztására,
és nem evakuáltatja a várost, akkor több százezer ember lesz rákos,
és isten tudja, hányan fognak még meghalni.
Jól van, rendben.
Csernobilban baleset történt,
de biztosítottak róla, hogy nincs gond.
- Én pedig azt mondom, hogy van. - A saját véleményem jobban tetszik.
Én atomfizikus vagyok.
Mielőtt ön főtitkárhelyettes lett, cipőgyárban dolgozott.
Így van, cipőgyárban dolgoztam.
És most én vagyok a vezető.
A világ munkásaira!
A szilárd jód meggátolja,
hogy a pajzsmirigy felszívja a radioaktív jódot.
Vegyen be naponta egyet, ameddig el nem fogy.
És menjen keletre,
olyan távol Minszktől, amennyire csak lehetséges.
Ez túlzás lenne. Pikalov próbálkozik csak, hogy rossz színben tűnjünk fel.
Nem számít, hogy mi a látszat.
Scserbina egy bürokrata, aki annyira ostoba, mint amennyire makacs.
Elmondjuk neki az igazat a legegyszerűbben megfogalmazva.
Nem lesz gond.
Brjukanov!
Scserbina elvtárs, Fomin főmérnök,
Pikalov vezérezredes és az én számomra megtisztelő a jelenléte.
Rendkívül megtisztelő.
Természetesen sajnáljuk látogatása apropóját, de mint ön is látja,
remekül haladunk a károk felszámolásával.
Megkezdtük a belső vizsgálatot a baleset vonatkozásában,
és van egy listám azon személyekről, akiknél felelősséget gyanítunk.
Legaszov professzor! Úgy értesültem, hogy veszélyes dolgokat állított.
Nagyon veszélyeset. Hogy állítólag felrobbant a reaktormag.
Kérem, mondja el, hogy is tudna felrobbanni egy RBMK reaktor magja?
Egyelőre nem tudom megmagyarázni.
Ahogy feltételeztem, nincs rá válasza.
Ez igencsak gyalázatos.
Ilyen időkben félretájékoztatni.
Miért láttam grafitot a tetőn? Grafit csak a magban található,
ahol a neutron fluxus kordában tartására használják. Így van?
Fomin, miért látott grafitot a tetőn az elnökhelyettes?
De hát az nem lehetséges.
Scserbina elvtárs, már megbocsásson, de grafitot?
Az lehetetlen. Nem csupán megégett betont látott?
Na, ezzel most hibát követett el,
mert lehet, hogy nem tudok sokat az atomreaktorokról,
de a betont felismerem.
- Elvtárs, biztosíthatom... - Értem.
Úgy gondolják, Legaszov téved. Hogy bizonyítsuk be?
Most érkezett meg a magas tartományban mérő doziméterünk.
Az egyik teherautónkat bevonhatjuk ólompáncéllal,
és az elejére rögzíthetjük a dozimétert.
Az egyik embere menjen olyan közel a tűzhöz, amennyire csak tud,
minden létező védelemmel felszerelve,
de értse meg, hogy talán még az ólompáncél sem lesz elegendő.
Akkor magam teszem meg.
Rendben.
Visszaért.
Nem 3 röntgen. Hanem 15 ezer.
Scserbina elvtárs...
- Mit jelent ez a szám? - Azt, hogy nyitva van a mag.
Azt, hogy a tűz, amit láttunk, majdnem kétszer annyi...
radioaktivitást bocsát ki, mint a hirosimai bomba.
És ez minden egyes órában így van. Óráról órára.
Húsz órája történt a robbanás,
tehát mostanra negyven bombányit. Holnap ez 48-cal nő tovább.
És ez nem marad abba. Sem egy hét, sem egy hónap múlva.
Ég és szórja szét a mérget, amíg ki nem hal az egész kontinens.
Kérem, kísérje Brjukanov és Fomin elvtársakat...
a helyi párttitkárságra! Köszönöm a közreműködését.
- Elvtárs... - Távozhat.
Gyatlov irányított.
Gyatlov a bűnös!
- Hogyan oltsuk el? - Helikopterekre lesz szükségünk.
- Vízbomba kell, mint erdőtűznél. - Nem, nem. Nem érti. Ez nem tűz.
A hasadást követően a mag több mint kétezer fokon ég.
A hő azonnal elpárologtatja a vizet, vagy rosszabb...
Akkor hogyan oltjuk el?
Valami olyannal van dolgunk,
ami még sosem fordult elő ezen a bolygón.
Bór.
Bór és homok.
De még ez is okoz majd problémát, viszont nem látok más módot.
Persze több ezerszer kell ledobni,
mert nem lehet a helikopterekkel közvetlenül a mag fölé repülni,
tehát a legtöbb félre fog menni.
- Mennyi homok és bór kell? - Pontosan nem...
Az isten szerelmére, akkor nagyjából!
Ötezer tonna.
És nyilván óriási területet kell evakuálni.
Ezzel ne törődjön, a tűzre koncentráljon!
Arra koncentrálok.
A szél széthordja azt a sok füstöt,
azt a sok radioaktivitást.
Legalább Pripjatyot ürítsék ki. Az csak három kilométerre van innen!
- A döntést nekem kell meghozni. - Akkor hozza meg!
- Azt mondták, ne tegyem. - Most a maga döntése vagy sem?
Én vagyok itt a főnök!
Könnyebb lenne, ha csak olyanba szólna bele, amihez ért,
nem pedig olyanba, amihez nem.
Hová megy?
Megyek, és hozatok magának ötezer tonna homokot és bórt.
Van itt egy szálloda.
Jobb lenne inkább azokból egy.
Babonás?
Moszkvai?
A tűz miatt érkezett?
Van miért aggódnunk?
Nincs.
ÁPRILIS 27. REGGEL, 30 ÓRÁVAL A ROBBANÁS UTÁN
Rövidesen megérkezünk. Megközelítjük a ledobási helyet.
Folytathatják.
Vettem. Egyenként megyünk, felváltva.
Emlékeztesse őket a határvonalra!
Ne repüljenek közvetlenül a tűz fölé, tartsák a 10 méteres minimumot!
10 méteres távolság, vettem.
Itt Vezér-1, minimum 10 méteres távolságot tartani!
Vettem. 40 méter.
35. 30.
Nem, nem! Túl közel vannak!
Ha nem mehetnek a tűz fölé, hogy tudnák...
A szélnek kell behordania.
Mondja meg nekik, hogy nem mehetnek a mag fölé!
Vezér-1, túl közel vannak. Ismétlem, túl közel vannak.
Vettem. Vezér-1, a határvonalon belül van.
Itt Vezér-1, vettem.
Vezér-1? Vezér-1, vette?
Vezér-1, vette?
Vezér-1, jelentkezzen!
Vezér-1!
Uram! Mit mondjak a többieknek?
Van másik módszer, Legaszov?
Küldje a következőt!
Mondja meg nekik, hogy nyugatról közelítsék meg!
Vezér-2, nyugatról közelítsenek!
KURCSATOV INTÉZET, MOSZKVA
Kurcsatov Intézet, 4-es labor.
Marina Gruzinszkaja,
itt Uljana Komjuk Minszkből.
Ó, igen, milyen kedves, hogy telefonál!
- Rég találkoztunk. - Igen.
Valójában a barátunk miatt telefonálok.
Tudja, aki az országban tartózkodik.
- Igen, persze. - Tudni szerettem volna, hogy van.
- Arrafelé most nagyon meleg van. - Igen, kifejezetten.
De az unokaöccsei odarepülnek, és ők mindig felfrissítik.
Melyikük megy oda?
A 14 éves Szimka, és az 5 éves Borisz.
Hát, ez remek hír.
A gyerekek csak felmelegítik az embert, ha összevissza ugrálnak rajta.
- Talán meg kéne látogatnom. - Nem, most nincs szükség látogatókra.
Sajnálom, de dolgoznom kell.
Mostanában nagyon lefoglal a munka. Viszhall!
Homokot és bórt dobnak a tűzre.
Én is ezt tenném.
Igen, bizonyára én is.
Hová mész?
Csernobilba.
Eddig simán ment. Húsz ledobás.
Mi az?
50 ezer ember él ebben a városban.
Iljin professzor, aki szintén a bizottság tagja,
azt mondja, nem elég magas a radioaktivitás az evakuáláshoz.
Iljin nem fizikus.
Viszont orvos. Ha ő azt mondja, hogy biztonságos, akkor az.
- Akkor nem lesz, ha itt maradnak. - Mi is itt maradunk.
Igen, itt. És öt év múlva halottak leszünk.
Sajnálom, én...
Sajnálom.
Scserbina.
Köszönöm.
Egy svédországi atomerőmű érzékelte a radioaktivitást.
És a mi fűtőanyagunk melléktermékeként azonosították.
Az amerikaiak műholdképeket készítettek.
A reaktorépületről és a füstfelhőről, a tűzről.
Az egész világ tudja.
A szél Németország felé fúj.
Nem engedik, hogy kint játsszanak a gyerekek...
Frankfurtban.
Nukleáris baleset történt a Szovjetunióban.
A szovjetek elismerték a megtörténtét.
Hivatalos közleményük szerint...
károsodást szenvedett a csernobili atomerőmű egyik reaktora...
Kijev városának közelében, és egyes moszkvai feltevések szerint...
akadnak sérültek, talán halottak is. A szovjetek meglehetősen gyorsan...
elismerték a balesetet, mivel több helyen enyhe radioaktivitást mértek...
a szovjet határon túl egészen Skandináviáig.
ÁPRILIS 27., 14:00 36 ÓRÁVAL A ROBBANÁS UTÁN
Azt mondtam, forduljon vissza! Ez lezárt terület.
A Fehérorosz Atomenergetikai Intézettől jöttem.
Van engedélye?
Figyeljen rám! Most rögtön beszélnem kell valakivel.
Azonnal forduljon meg, vagy letartóztatom!
Ha letartóztat, akkor vigyen a legmagasabb rangú tiszthez.
El kell kezdenünk megmérni a radioaktivitást.
Körzetről körzetre haladva, doziméterrel a kézben.
Jól van?
Persze.
Elvtársak!
Ezt az asszonyt a déli ellenőrzőponton tartóztatták le.
Betettem volna egy cellába...
De úgy vélte, tudniuk kell, amit én tudok.
Tudom, hogy nyitott a reaktormag.
Tudom, hogy ég a grafit, és olvad a fűtőanyag,
ahogy azt is, hogy homokot és bórt dobnak le rá,
amit biztos okos dolognak tartottak, de hibát követtek el.
Uljana Jurijovna Komjuk, vezető fizikus...
Fehérorosz Atomenergetikai Intézet.
Ön pedig Valerij Alekszejevics Legaszov?
A mag beborításával a tüzet ugyan elfojtják,
ám a hőmérséklet előbb-utóbb megnő,
- ...és le fog olvadni. - Higgye el, tudom.
De legalább egy hónap eltelik,
mire átolvad az alsó betonhéjon is, így lesz időnk...
Nem, nincs egy hónapjuk. Nagyjából két napjuk van.
Igen, a fűtőanyagnak valóban annyi kéne, hogy átolvassza a héjat itt,
de először a biológiai páncélt fogja átolvasztani itt, keddre.
És amikor ez bekövetkezik, eljut ezekhez a tartályokhoz.
- Ellennyomó medencék. Víztárolók. - Környezetvédelmi víztárolók.
Megértem az aggodalmát. De az erőmű dolgozói szerint...
- ...szinte üresek a tartályok. - Csak voltak szinte üresek.
Ezeknél a pontoknál: itt, itt és itt...
minden az ellennyomó medencékbe ürül.
Feltételezem, az épületben minden vízvezeték megrepedt.
Ráadásul ott az a sok tűzoltóautó, amiket befelé jövet láttam.
A fecskendők még mindig csatlakoztatva vannak.
Folyamatosan locsolták be a vizet az építménybe.
A tartályok tele vannak.
A tartályok tele vannak!
A Szovjetunió Minisztertanácsának közleménye.
Baleset történt a csernobili atomerőműben.
Az egyik atomreaktor megsérült.
A baleset következményei miatt intézkedéseket foganatosítottak.
Az áldozatok ellátásban részesülnek.
Létrehoztak egy kormánybizottságot...
Tíz percem van. Utána folytatnom kell a telefonálást.
Elnézést kérek a barátainktól.
Elnézést kérek az ellenségeinktől.
Az erőnket az erőnk látszata táplálja.
Ugye felfogják, ez mekkora károkat okozott?
Felfogják, hogy mi forog kockán?
Borisz!
Legaszov professzor fog tájékoztatást adni.
Van egy jó hír. A ledobások sikeresen elfojtják a tüzet.
A kibocsátott radioaktivitás szintje mérséklődött,
bár még legalább két hétre van szükség a tűz eloltásához.
Emellett van egy további gond is.
A nukleáris fűtőanyag attól még nem hűl ki, hogy nem ég.
A hőmérséklet valószínűleg tovább nő a homoktakarótól, amellyel befedtük.
Az urán megolvasztja a homokot,
egyfajta lávát képezve, ami folytatja az olvadást,
- ...egészen az alatta lévő pajzsig. - Önök lávát csináltak.
Erre számítottam is.
Úgy véltem, lesz idő megerősíteni az alsó betonhéjat,
még mielőtt a láva eljut a talajig, és beszennyezi a talajvizet,
de mint kiderült, nem a megfelelő dolog miatt aggódtam.
Én úgy tudtam, hogy a reaktor alatti nagy víztartályok...
gyakorlatilag üresek.
Bemutatom Uljana Komjukot a Fehérorosz Intézettől.
Hozzáértésének hála már tudjuk: a tartályok valójában tele vannak.
Vízzel, igen. És ez miért probléma, professzor?
Amikor a láva behatol a tartályokba, azonnal felforr, majd elpárolog...
az ott lévő, körülbelül hétezer köbméternyi víz,
ezzel komoly méretű hőrobbanást idézve elő.
Mennyire komolyat?
Két és négy megatonna közé becsüljük.
30 kilométeres körzetben minden teljesen megsemmisül,
beleértve a három megmaradt csernobili reaktort is.
Az összes magban lévő összes radioaktív anyag...
hatalmas erővel lövell ki,
és egy lökéshullámba koncentrálódva szétszóródik.
Ez úgy 200 kilométernyi területet foglalna magába,
és valószínűleg végzetes lenne Kijev teljes lakossága számára,
valamint részben Minszkére is.
Jelentős mértékű radioaktív kibocsátással járna,
mely hatással lenne az Ukrán SZSZK-ra, Lettországra, Litvániára,
Fehéroroszországra, ahogy Lengyelországra, Csehszlovákiára,
Magyarországra, Romániára és Kelet-Németország nagy részére is.
Hogy érti, hogy hatással lenne?
A terület nagy részén...
majdnem végleg felborulna a víz- és élelmiszerellátás,
megugrana a daganatos megbetegedések és a születési rendellenességek száma.
Nem tudom, ez hány halálesetet jelentene, de rengeteget.
Fehéroroszország és Ukrajna teljesen lakhatatlanná válna...
minimum száz évre.
Jelenleg...
több mint ötvenmillió ember él Fehéroroszországban és Ukrajnában.
Hatvan, igen.
És mennyi idő, mire ez bekövetkezik?
Úgy 48 és 72 óra közé tesszük.
De van megoldás. Kiszivattyúzhatjuk a vizet a tartályokból.
Sajnálatos módon ezeket egy zsilipkapu zárja el,
és a kaput csak kézi erővel lehet kinyitni, a csőrendszeren belül,
így szükségünk van három dolgozóra az erőműből,
akik jól ismerik a létesítményt ahhoz, hogy itt bemenjenek az alagsorba,
és a csőhálózaton áthaladva eljussanak a zsilipkapu szelepéhez,
hogy hozzáférést biztosítsanak a tartályok kiszivattyúzásához.
Ehhez persze szükség lesz az ön beleegyezésére.
Mihez kell a beleegyezésem?
A csőrendszerben lévő víz,
a radioaktív szennyeződés mértéke...
Valószínűleg egy héten belül meghalnak.
Az engedélyét kérjük ahhoz, hogy végezzünk három emberrel.
Legaszov elvtárs!
Minden győzelemnek van egy elkerülhetetlen ára.
ÁPRILIS 28. - 9:30 56 ÓRÁVAL A ROBBANÁS UTÁN
És itt kell kinyitni a zsilipkaput.
A szelep nehezen kezelhető, ezért három emberre van szükség.
Olyanokra, akik ismerik az alagsor alaprajzát.
Persze az önként jelentkezőket megjutalmazzuk.
Évente 400 rubelnyi fizetés-kiegészítéssel.
Az 1-es és 2-es reaktorban dolgozók számára pedig előléptetés jár.
Egyáltalán miért üzemel még mindig az 1-es és a 2-es reaktor?
Egy barátom biztonsági őrként volt ott aznap éjszaka, és most haldoklik.
És mindannyian hallottunk a tűzoltókról.
Erre most azt kérik tőlünk, hogy ússzunk be egy égő reaktor alá?
Tudják egyáltalán, hogy mennyire szennyezett?
Nem ismerem a pontos számot.
Nem is kell ismernie ahhoz, hogy tudja: belehalunk-e vagy sem.
De még ezt sem tudja megmondani.
Miért tennénk meg? Mire fel? 400 rubelért?
Meg fogják tenni, mert meg kell tenni.
Meg fogják tenni, mert más nem képes rá.
És ha nem teszik, milliók fognak meghalni.
Ha azt mondják, hogy ez kevés indoknak, én nem fogom elhinni.
Ez az, ami mindig is megkülönböztetett bennünket másoktól.
Ezerévnyi önfeláldozás van a vérünkben.
És minden generációnak meg kell ismernie a saját szenvedését.
Megvetem azokat, akik felelősek ezért.
És átkozom az árat, amit meg kell fizetni.
De belenyugszom. Ahogy most önöknek is bele kell.
Menjenek be a vízbe!
Azért, mert meg kell tenni.
Ananyenko.
Beszpalov.
Baranov.
Magyar szöveg: Lunczer Gábor